Erich August Mayer

Erich August MAYER (naskiĝinta la  en Vieno, mortinta samloke la ) estis aŭstra verkisto. Lia familio havis sudetgermanajn radikojn.

 Vivo 
Estante filo de gimnaziinstruisto li ekstudis en 1912 ĉe la Universitato de Vieno germanistikon, historion kaj geografion. Li soldatis kiel volontulo dum la Unua mondmilito. Doktoriĝo pri filozofio sukcesis en 1921. Poste li instruistis mezlerneje; tiam li estris la vienan filion de la kulturkonserva klubo Deutscher Schulverein. Gravis por lia pli posta evoluo kontaktoj al personoj de la t.n. Morold-rondo ĉirkaŭ la germannaciema verkisto Max von Millenkovich kiel ankaŭ al la eldonisto Adolf Luser. Luser komisiis lin en 1923 pri la ĉefredaktorado de la tutfamilia periodaĵo Der getreue Eckart  kiu iĝis furora dum la Unua respubliko de Aŭstrujo.

En 1927 Mayer fondis la kulturligon Eckart-Bund zur Förderung der schönen Künste kiu ja ideologie tre proksimis de nacisocialismo. En la 1.7.1932 li iĝis membro de NSDAP (membronumero 1.205.802).Bundesarchiv R 9361-V/8179Killy, Literaturlexikon, dua eldono, Berlin, Bd. 8. Marq - Or, 2010, p. 65 Mallonge antaŭ la fino de la Dua mondmilito li memmortigis sin. Entombigis oni lin sur la viena tombejo Südwestfriedhof.

 Graveco 
Mayer kreis romanojn, rakontojn kaj epopeojn. Interesas la evoluo - kiu rekte sekveblas en la sinsekvo de la verkoj - de milda socikritikado ĝis malmilda demokrati-malŝato. La pli malfruaj romanoj Heimat kaj Der Knecht apartenas al la literatura ĝenro de Blut und Boden. La lasta verko ĝis 1946 estis malpermesita en la sovetie okupita zono.

Por la heksametra epopeo Paulusmarkt 17 oni aljuĝis al Mayer apogpremio de Österreichischer Staatspreis für Literatur.

 Verkoj 
 Wielands Verhältnisse zu Hamilton und Crebillon, Wien 1921 (sub la nomo Erich Mayer)
 Raccolana, Wien 1923
 Flammen, Berlin 1928
 Gottfried sucht seinen Weg, Wien 1929
 Werk und Seele, Wien 1930
 O, ihr Berge!, Berlin [k.a.] 1931
 Der Schuß in der Großen Oper, Berlin 1932
 Paulusmarkt 17, Wien 1935
 Der Umweg, Wien [k.a.] 1937
 Heimat, Gütersloh 1939
 Der Knecht, Wien 1940
 Vergnügte Welt, Gütersloh 1941
 Schach dem Tode!, Wien 1942
 Der Engel, Wien 1944

 Eldonistece 
 Robert Hohlbaum: Wiener Novellen, Wien 1924

 Referencoj 

 Literaturo 
 biografio ĉe ÖBL
 Elfriede Huetter: Monographie über den Dichter Erich August Mayer, Wien 1945
 Hermann Böhm: Erich August Mayer, Wien 1980

 Eksteraj ligiloj 

 postlasitaĵoj ĉe Aŭstria Nacia Biblioteko 
 verkoj ĉe Projekt-Gutenberg

Kategorio:Aŭstraj verkistoj
Kategorio:Germanaj verkistoj
Kategorio:Pedagogoj
Kategorio:Membroj de NSDAP
Kategorio:Naskiĝintoj en Vieno
Kategorio:Mortintoj en Vieno
Kategorio:Sinmortigintoj